Nafarroako Parlamentuko Mahaiak, 2019ko urtarrilaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Lucía Pérez Ruano andreak aurkeztutako gaurkotasun handiko galdera, jakiteko ea Gobernuak zer egin duen Huertas Peralta enpresako plantillaren greba-eskubidea bermatzeko.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko urtarrilaren 8an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu-Orain Bai talde parlamentarioari atxikitako foru parlamentari Laura Pérez Ruano andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuko Lehendakaritzako, Funtzio Publikoko, Barneko eta Justiziako kontseilariak ahoz erantzun dezan 2019ko urtarrilaren 11ko Osoko Bilkuran:

Gobernuak zer egin du Huertas Peralta enpresako plantillaren greba-eskubidea bermatzeko eta zer baldintza ezarri nahi du, enpresak funts publikoetatik 283.212 euro jasotzen dituela ikusita, enpresako langileen eskubideak bermatzeko?

Iruñean, 2018ko abenduaren 27an

Foru parlamentaria: Laura Pérez Ruano